

ЈАВНА УСТАНОВА

**„ТУРИСТИЧКА ОРГАНИЗАЦИЈА ГРАДА ДЕРВЕНТА“ ДЕРВЕНТА**

Ул. Браће Југовића 1, Дервента тел/факс : 053-334-667

[www.otkrijderventu.com](http://www.otkrijderventu.com) e-mail: [togderventa@gmail.com](mailto:togderventa@gmail.com)

**ИЗВЈЕШТАЈ О РАДУ**

**ЈУ „ТУРИСТИЧКА ОРГАНИЗАЦИЈА ГРАДА ДЕРВЕНТА“**

**за период од 01.01.2024. - 31.12.2024. године**

**Дервента; јануар 2025. год.**



ЈАВНА УСТАНОВА

**„ТУРИСТИЧКА ОРГАНИЗАЦИЈА ГРАДА ДЕРВЕНТА“ ДЕРВЕНТА**

Ул. Браће Југовића 1, Дервента тел/факс : 053-334-667

[www.otkrijderventu.com](http://www.otkrijderventu.com) [tod-derventa@hotmail.com](mailto:tod-derventa@hotmail.com)

Број: 36/25

Датум: 31.01.2025. год.

**ИЗВЈЕШТАЈ О РАДУ УСТАНОВЕ**

**за период од 01.01. до 31.12.2024. године**

**1. ФОРМИРАЊЕ И РАСПОДЈЕЛА УКУПНОГ ПРИХОДА**

Таб.1.

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | Формирање и расподјела укупног прихода | План  2024. | Реалокације  2024. | Реализација  2024. | Индекс  4/3 | План  2025. | Индекс  6/4 |
| 1. | 2. | 3. | | 4. | 5. | 6. | 7. |
| 1. | Приходи по основу  редовне дјелатности | 10.000,00 | 10.000,00 | 9.652,40 | 97 | 10.000,00 | 104 |
| 2. | Приходи из  општинског буџета | 209.354,00 | 209.354,00 | 209.701,60 | 100 | 281.000,00 | 134 |
| 3. | Приходи из  републичког буџета | - | - | - | - | 5.000,00 | 0 |
| 4. | Приходи по осталим изворима | - | - | - | - | - | 0 |
|  | **УКУПНО ОСТВАРЕНИ ПРИХОД** | 219.354,00 | 219.354,00 | 219.354,00 | 100 | 296.000,00 | 135 |
|  | **РАСПОДЈЕЛА УКУПНОГ ПРИХОДА** | 219.354,00 | 219.354,00 | 219.272,48 | 100 | 296.000,00 | 135 |
| 5. | Материјални трошкови:  - расходи за закуп  - ел. енергија, комуналне и комуникационе услуге  - режијски материјал  - расходи посеб. намјене  - текуће одржавање  - путовање и смјештај  - стручне услуге  - одрж.јавних површина  - непоменути расходи  - трансакције размјене  - набавка опреме  -пројектовање и издаци  -боловање за рефундацију | 114.751,00  0,00  3.000,00  1.500,00  1.000,00  1.000,00  2.000,00  77.462,00  489,00  6.000,00  500,00  4.500,00  4.500,00  12.800,00 | 101.206,00  1.550,00  3.010,00  1.800,00  8.500,00  1.695,00  2.000,00  30.934,00  0,00  17.580,00  0,00  10.060,00  15.222,00  8.855,00 | 101.134,05  1.550,00  2.962,07  1.798,87  8.496,25  1.690,71  1.999,59  30.927,93  0,00  17.576,94  0,00  10.056,02  15.221,16  8.854,51 | 100  100  98  100  100  100  100  100  0  100  0  100  100  100 | 159.500,00  0,00  3.000,00  1.500,00  1.000,00  1.000,00  2.000,00  130.500,00  500,00  6.000,00  1.000,00  4.000,00  5.000,00  4.000,00 | 158  0  101  83  12  59  100  422  0  34  0  40  33  45 |
| 6. | Лична потрошња - бруто | 95.603,00 | 109.148,00 | 109.142,98 | 100 | 127.500,00 | 117 |
| 7. | Лична потрошња - нето | 71.500,00 | 71.500,00 | 71.022,65 | 99 | 78.000,00 | 110 |
| 8. | Заједничка потрошња (УО) | 9.000,00 | 9.000,00 | 8.995,45 | 100 | 9.000,00 | 100 |
|  | **УКУПНА РАСПОДЈЕЛА** | 219.354,00 | 219.354,00 | 219.272,48 | 100 | 296.000,00 | 135 |
|  | **НЕРАСПОРЕЂЕНИ ПРИХОДИ** | - | - | 81,52 | - | - | - |
|  | **ДОБИТАК / ГУБИТАК** | - | - | - | - | - | - |

**2. ОБАВЕЗЕ И ПОТРАЖИВАЊА ПО ЗАВРШНОМ РАЧУНУ ЗА 2024. ГОДИНУ**

Таб. 2.

|  |  |  |  |
| --- | --- | --- | --- |
| Ред. бр. | Обавезе и потраживања по завршном рачуну за 2022. годину | 2023. год. | 2024. год. |
| 1 | 2 | 3 | 4 |
| 1 | Обавезе по кредитима | - | - |
| 2 | Доспјеле а неизмирене обавезе за порезе и доприносе фондовима | - | - |
| 3 | Обавезе према запосленима у предузећу(установи) и члановима управних и надзорних одбора | - | - |
| 4 | Остале обавезе - добављачи | 2.016,98 | 5.948,53 |

**3.ИНВЕСТИЦИЈЕ ПО ВРСТАМА**

**( навести врсту и вриједност инвестиција** )

Таб.3.

|  |  |  |  |  |
| --- | --- | --- | --- | --- |
| Ред. бр. | Врсте  инвестиција | 2023.  година | 2024. година | План за  2025. годину |
| 1. | - | - | - | - |
| 2. | - | - | - | - |
| 3. | - | - | - | - |

**4. СТРУКТУРА УКУПНОГ ПРИХОДА**

Таб.4.

|  |  |  |  |  |
| --- | --- | --- | --- | --- |
| Ред. бр. | Структура  укупног прихода | 2023. године Процентуално  учешће у укупном приходу | 2024. године Процентуално учешће у укупном приходу | План за 2025. годину Процентуално учешће у укупном приходу |
| 1. | Приходи по основу  редовне дјелатности | 3 | 4 | 3 |
| 2. | Приходи из  општинског буџета | 94 | 96 | 95 |
|  | Приходи из  републичког буџета | 3 | - | 2 |
| 3. | Приходи по осталим изворима (донације, продаја основних средстава, реализација  пројеката итд.) | - | - | - |
| 4. | **УКУПНО ОСТВАРЕНИ ПРИХОД** | 100 % | 100 % | 100 % |

**5. ТРОШКОВИ УПРАВЉАЧКИХ СТРУКТУРА**

Таб. 5.

|  |  |  |  |  |
| --- | --- | --- | --- | --- |
| Ред. бр. | Врсте  трошкова | 2023.  година | 2024.  година | План 2025. година |
| 1. | Накнаде за рад | - | - | - |
| 2. | Управни одбор/бруто | 8.995,45 | 8.995,45 | 9.000,00 |
| 3. | Доприноси | 3.595,44 | 3.595,44 | 3.600,00 |
| 4. | Остали трошкови  -накнада за једнократну помоћ  -накнада за регрес | 1.151,00  6.065,58 | 2.498,20  7.213,13 | 2.000,00  7.500,00 |

**6.КВАЛИФИКАЦИОНА СТРУКТУРА ЗАПОСЛЕНИХ**

Таб.6.

|  |  |  |  |  |
| --- | --- | --- | --- | --- |
| Ред. Бр. | **СТЕПЕН СТРУЧНЕ СПРЕМЕ** | 2023.  година | 2024.  година | План за  2025.годину |
| 1. | Висока стручна спрема | 2 | 2 | 2 |
| 2. | Виша школска спрема | - | - | - |
| 3. | Сред. струч. спрема и КВ радници | 2 | 2 | 2 |
| 4. | Неквалификовани и ПК радници | - | - | - |
| 5. | Волонтери | - | - | - |
|  | **УКУПНО** | 4 | 4 | 4 |
| 6. | Мушкараца-запослени | 2 | 2 | 2 |
| 7. | Жене-запослене | 2 | 2 | 2 |
| 8. | До 35 година-запослени | 1 | 1 | 1 |
| 9. | Преко 35 година-запослени | 3 | 3 | 3 |
|  | **ПРОСЈЕЧАН НЕТО ЛИЧНИ ДОХОДАК ПО ЗАПОСЛЕНОМ** |  |  |  |
| 10. | Висока стручна спрема | 1.252,42 | 1.288,43 | 1.288,43 |
| 11. | Виша школска спрема |  |  |  |
| 12. | Сред. струч. спрема и КВ радници | 713,00 | 975,00 | 975,00 |
| 13. | Неквалификовани и ПК радници |  |  |  |
| 14. | **Нето лични доходак директора** | 2088,06 | 2.088,06 | 2.088,06 |
| 15. | Просјечан нето лични доходак  у предузећу/установи | 1.351,16 | 1.450,49 | 1.450,49 |

**7.СТАЊЕ ЗАПОСЛЕНОСТИ ПО ПРАВИЛНИКУ**

**О СИСТЕМАТИЗАЦИЈИ РАДНИХ МЈЕСТА**

Таб.7.

|  |  |  |  |  |
| --- | --- | --- | --- | --- |
| Ред. бр. | Запослености по Правилнику о систематизацији радних мјеста | Попуњеност  2023.година | Попуњеност  2024. година | План за  2025.годину |
| 1. | ВСС | 2 | 2 | 2 |
| 2. | ВШС | - | - | - |
| 3. | ССС | 2 | 2 | 2 |
|  | **УКУПНО** | 4 | 4 | 4 |

**8. СТАЊЕ ФУНКЦИОНАЛНЕ ОРГАНИЗАЦИЈЕ**

Таб.8.

|  |  |  |  |  |
| --- | --- | --- | --- | --- |
| Ред. бр. | Број запослених | Попуњеност  2023.година | Попуњеност  2024. година | План за  2025.годину |
| 1. | Запослени по основу  основне дјелатности | 2 | 2 | 2 |
| 2. | Административно особље | 1 | 1 | 1 |
| 3. | Техничко особље | 1 | 1 | 1 |
|  | **УКУПНО** | 4 | 4 | 4 |

**ГЛАВНЕ АКТИВНОСТИ УСТАНОВЕ У ИЗВЈЕШТАЈНОМ ПЕРИОДУ**

**ОСВРТ НА ФОРМИРАЊЕ И РАСПОДЈЕЛУ УКУПНОГ ПРИХОДА**

Укупно остварен приход јавне установе „Туристичка организација града Дервента“ у 2024. години износио је 219.354,00 КМ, односно реализовано је 100 % плана за 2024. годину.

Приход по основу редовне дјелатности односи се на приход од боравишне таксе, који је у току 2024. године износио 9.652,40 КМ што чини 4,60 % од укупног прихода у за 2024. годину и 97 % од плана за 2024. годину.

Приход из градског буџета је реализован у износу од 100 % од плана.

Прихода из републичког буџета у току 2024. године, није било.

Расподјела укупног прихода „Туристичке организације“, такође је извршена у проценту од 100 %.

Материјални трошкови су износили 101.134,05 КМ, од чега се 2.962,00 КМ односи на трошкове енергије, комуналне обавезе, комуникације и друге трошкове, 1.799,00 КМ на режијски материјал, 8.496,00 КМ на расходе за посебне намјене и материјал за манифестације, 1.690,00 за текуће одржавање, 1.998,00 КМ за путне трошкове за сајмове, манифестације, семинаре, састанке. За стручне услуге, штампање, промотивно-пропагандне активности, манифестације и информационе технологије и сл. трошкови су износили 30.927,00 КМ, остали непоменути расходи 17.576,00, за набавку постројења и опреме 10.056,00 КМ, пројектовање и инфраструктурне радове на изградњи и уређењу јавних површина 15.221,00, боловање за рефундацију 8.855,00 КМ. Расход за бруто плате износио је 109.142,00 КМ. „Туристичка организација“ нема обавеза по кредитним задужењима.

**БОРАВИШНА ТАКСА**

Током 2024. године у смјештајним капацитетима у Дервенти остварено је 6.370 ноћења што је за 23,7 % више у односу на претходну годину, кад је забиљежено 5.149 ноћења. Број ноћења остварених у приватном смјештају је 400.

На повећан приход од боравишне таксе утицали су следећи фактори:

* излазак приватних смјештајних капацитета из сиве зоне, тј. регистрација приватног смјештаја,
* отварање нових угоститељских објеката за смјештај попут хостела Премиум и неколико апартмана у приватном власништву,
* реалнији приказ промета од стране власника смјештајних капацитета, и
* одржавање већег броја веома посјећених вишедневних манифестација.

Треба напоменути да хотел „Бисер“ већи дио године није радио због реновирања објекта и промјене власника, а хостел „Премиум“ почиње са радом од августа мјесеца.

У току 2024. године град је добио неколико нових смјештајних објеката: хостел „Премиум“, два апартмана – „Стан на дан“ и двије куће за одмор – „Вила Бената“ и „Една и Неф“. Самим тим се повећао и број лежаја за пријем туриста.

Према скупштинској одлуци боравишна такса износила је 2,00 КМ по ноћењу за 2024. годину. Од укупног прихода 20% припада ТОРС-у, а 80% локалним туристичким организацијама.

Према Закону о боравишној такси, члан бр. 12 средства прикупљена од боравишне таксе су намјенска средства за:

а) обезбјеђивање промотивног, односно информативно-пропагандног материјала којим се промовишу туристичке вриједности јединице локалне самоуправе, односно Републике Српске,

б) обезбјеђивање и постављање туристичке сигнализације**,** унапређење туристичке инфраструктуре и супраструктуре и

в) реализацију осталих програмских активности туристичких организација на промоцији и унапређењу туризма Републике Српске и јединица локалне самоуправе у складу са законом који регулише област туризма.

Угоститељски објекти за пружање услуга смјештаја на подручју града Дервента:

|  |  |  |  |  |
| --- | --- | --- | --- | --- |
| **Смјештајни објекат** | **Број**  **лежаја** | **Број ноћења у 2024.** | **Учешће у укупном броју ноћења у %** | **Просјечна попуњеност капацитета** |
| Мотел „Двор“ | 40 | 1.686 | 28,83 % | 11,55 % |
| Мотел „Бабино брдо“ | 26 | 1.210 | 20,69 % | 20,72 % |
| Етно село „Еден“ | 15 | 904 | 15,45 % | 27,52 % |
| Хостел „Премиум“ | 46 | 609 | 10,41 % | 3,62 % |
| Пансион „Caribic“ | 16 | 518 | 8,86 % | 10,14 % |
| Мотел „Кузмановић“ | 20 | 385 | 6,58 % | 5,27 % |
| Хотел „Бисер“ | 41 | 342 | 5,85 % | 2,29 % |
| Кућа за одмор  „Wisteria Lodge“ | 3 | 11 |  |  |
| Кућа за одмор „Benata“ | 8 |  |  |  |
| Кућа за одмор „Edna i Nеf“ | 2 | 0 |  |  |
| Кућа за одмор „Вила Тадић“ | 4 | \* |  |  |
| Собе „Шљука“ | 16 | 195 | 3,33 % | 3,82 % |
| Собе „Башић“ | 15 | 100 | - | - |
| Апартман „Трг“ | 4 | 43 |  |  |
| Апартман „Вукмировић“ | 7 | 0 |  |  |
| Студио апартман „Дани“ | 2 | \* |  |  |
| *УКУПНО:* | **265** |  |  |  |

НАПОМЕНА: За угоститељске објекте типа кућа за одмор, апартмани и собе за изнајмљивање, број остварених ноћења je добијен од власника она основу увида у Књигу домаћих гостију и Књигу страних гостију ( оних који су доставили ), јер се боравишна такса плаћала паушално у зависности од броја лежаја. Од 01.01.2025. године на снази је Закон о измјенама и допунама Закона о боравишној такси према коме ће бити укинут паушални начин плаћања.

\*Нису доставили податке на упит – немамо прецизне податке.

**ПРОМОТИВНО-ПРОПАГАНДНЕ АКТИВНОСТИ**

**I Израда промотивно-пропагандног материјала и остале промотивне и информативне активности у току 2024. године**

Везано за обезбјеђивање промотивног, односно информативно-пропагандног материјала којим се промовишу вриједности града, као једне од најважнијих дјелатности Туристичке организације, током 2024. године реализоване су следеће активности:

1. ЈУ „Туристичка организација града Дервента“ је у току године радила на креирању промотивно-пропагандног материјала, тј. тематских промотивних брошура предвиђених за представљање на сајмовима, штампане су разгледнице,израђен рекламни материјал (мајице, оловке, врећице исл. ), израђени сувенири од абоноса**,** сувенири са мотивима са ношње дервентског краја, сувенири у облику дервентске шаргије, урађени су нови банери, заставе и табле, те остали ситни промотивни материјал ( балони, оловке и сл.).
2. Израђивани су и постављани промотивни, тематски постери/плакати са мотивима који су били везани за промоцију манифестација и других дешавања и активности на подручју града.
3. За потребе промоције манифестација: „Дервентска бициклијада“, „Улична трка кроз Дервенту“, „Дервентски вашар“, „3х3 Дервента 2024.“, „Мала трка за велику ствар“ и низ других манифестација штампан је разноврстан рекламни материјал (мајице, заставе, банери, наруквице и др.)
4. У сусрет празницима учествовали смо у украшавању и декорисању градског трга.
5. У циљу промоције домаћих производа организовани су сајмови креативаца у оквиру манифестације: „Дервентски вашар“, „Дервентске зимске вечери“ и „Сајам производа и услуга из руралног подручја Дервента 2024“( у сарадњи са Удружењем пчелара „Липа“).
6. Бројне промотивне активности остварене су кроз информације, обавјештења и фотографије путем сајта Туристичке организације града Дервента, друштвених мрежа и других штампаних и електронских медија.
7. У току године на телевизијама РТРС, К3 и Алтернативној телевизији емитовани су прилози о природним љепотама и другим туристичким потенцијалима града Дервента. У септембру мјесецу у Дервенти је РТРС снимала једну епизоду емисије „Караван“. Туристичка организација је учествовала у припреми материјала и учесника наведених прилога и емисија.
8. Туристичка организација је за потребе сајмова и промоције израдила промотивни видео Дервентског вашара. Поред овог видеа скоро за сваку манифестацију урађен је пропратни видео материјал за електронске медије и друштвене мреже.
9. Информације о раду установе и најбитнијим дешавањима у граду током године објављиване су на друштвеним мрежама facebook и instagram на којим је активиран јавни профил установе који прати преко 4 хиљаде корисника.

Информације из туризма до јавности стижу путем штампаних медија – Дервентски лист, Посавске новости и Глас Српске, телевизија - РТРС-а и К3, АТВ и интернет портала – Откриј Дервенту, Дервента кафе и Град Дервента.

**II Учешће на сајмовима и презентацијама**

У циљу квалитетне промоције природних и културно-историјских потенцијала, туристичких производа и манифестација као и директног контакта са циљним групама заинтересованим за посјету нашег града ЈУ „Туристичка организација града Дервента“ учествовала је на следећим сајмовима туризма и презентацијама у земљи и окружењу:

* 45. Међународни сајам туризма у Београд 2024. - „Авантура почиње овде“
* 4. Међународни сајам туризма Бања Лука 2024.
* 13. Међународни сајам привреде 2024.
* 11. Сајам привреде, пољопривреде и туризма Брод 2024.
* 13. Међународни сајам привреде Модрича 2024.
* 18. Дервентски сајам привреде и туризма
* 15. Међународни сајам туризма у Крагујевцу
* Сајам производа и услуга из руралног подручја Дервента 2024.
* Обиљежавање Свјетског дана туризма у Требињу – „Туризам и мир“
* Сајам производа и услуга из руралног подручја Дервента 2024.
* Међународни сајам туризма у Новом Саду
* 19. Гастрофест у Српцу
* 1. Озренски фестивал меса
* „Дани зиме на Козари“

**ПРОЈЕКТИ И ПРОГРАМИ**

Са циљем обезбјеђења средстава из алтернативних извора финансирања и обезбјеђења средстава за програмске активности Туристичка организација прати јавне позиве, припрема пројектне приједлоге и аплицира на доступне конкурсе.

У току 2024. године Јавна установа ЈУ „ТОГД“ аплицирала је на Јавни позив за Програм прекограничне сарадње између Србије и Босне и Херцеговине / *Пројекат изградње пјешачког коридора*. У овом позиву Пројекат није прошао али су успостављене везе са партнерима из Србије.

У 2024. години завршена је прва фаза пројекта „Ревитализација излетишта Бабино Брдо са изградњом видиковца“ и започета је друга фаза. Урађени су земљани радови за едукативну стазу, окрчено ниско растиње, завршени бетонски радови за видиковац, постављени ивичњаци, постављена соларна расвјета, јарбол и дио мобилијара. Наставак радова пројекта планиран је на прољеће 2025. године. У ресорном министарству аплицирано је за додатна средства за реализацију овог пројекта али до краја године нисмо добили званичне резултате.

**Валоризација и заштита природног и материјалног и нематеријалног културног наслеђа**

У циљу заштите културних добара Туристичка организација ради на истраживању етнографских елемената, који су везани за дервентски крај, те на њиховој научној и туристичкој валоризацији.

У сарадњи са Истраживачким центром „Искон“ промовисана је и издата књига **„Српска народна ношња дервентског краја“**, аутора Дамира Кљајића која је у суштини вриједна збирка података и фотографија о српској народној ношњи нашег краја.

У сарадњи са женама које се баве ручним радом урађени су **сувенири** са мотивима са дервентских приглавака и народне ношње дервентског краја који ће се користити као шеме за израду сувенира.

У сарадњи са јединим рукотворцем који израђује шаргије (Славко Марковић) урађена је серија сувенира за колекцију *„Традиционални инструменти дервентског краја“.* Ова серија обухвата мале шаргије, величине 15 центиметара и фруле двојнице израђене од дрвета. То су минијатуре са елементима шаргије из дервентског краја. На овај начин покушава се сачувати и овај предмет традиције нашег краја.

Такође, са КСС „Царица Милица“ завршено је неколико сличних **пројеката везаних за очување традиције дервентског краја**: за Васкрс смо израдили корпе у облику гнијезда са слаткишима за најмлађе Дервенћане и поставили их поред Саборног храма, као и фото рам са честитком за Васкрс. Постављена су декоративна васкршња јаја од стиропора у ужем центру града.

Туристичка организација је учествовала у организацији, декорацији и промоцији активности везаних за православне обичаје: за Православну Нову годину, Васкрс и друге празнике и обичаје, а у циљу обнављања и одржавања истих.

Повремено,у складу са својим могућностима и потребама ЈУ „ТОГД“ је радила на промоцији **Културно-историјског комплекса Детлак** за који је потребно обезбиједити средства за чишћење и санирање оштећења али и за редовно одржавање у будућем периоду.

У циљу **заштите и очувања природе** ЈУ „ТОГД“ је и ове године организовала неколико акција чишћења и уређења корита ријеке Укрине и учествовала у акцији **уређења рибарске стазе** на Патковачи. Акције су одржане у сарадњи са СРД „Укрина“ и АД „Комуналац“, а поводом свјетског **Дана вода и Дана планете**.

У оквиру сада већ традиционалне акције поводом Дана вода очишћена је обала на потезу стари мост – Патковача, а поводом Дана планете уређена је рибарска стаза и градска плажа Патковача. Том приликом у уређење су укључени и ученици ОШ „19. април“, који су симболично посадили неколико садница на градској плажи Патковача. Поред тога заједно са Одјељењем за стамбено комуналне послове обезбиједили смо вреће за смеће за излетиште Патковача за цијелу љетну сезону.

У циљу заштите природних добара Туристичка организација је наставила са радом на обиљежавању старих стабала храстова на подручју града Дервента. Заједно са представницима из Републичког завода за заштиту културно-историјског и природног наслеђа на терену је урађена процјена стања најстаријих храстова и на основу добијених информација са стручним лицима из Завода урађен је приједлог за њихову заштиту.

У старом парку поред Укрине постављен је дио старог храста из Агића, тзв. **„Бабин храст“** као један од споменика природном добру који треба да укаже на значај очувања природе и подсјећа на један од детаља по којима је Дервента била препознатљива. Започете су активности везане за наткривање овог споменика. Урађен је пројекат надстрешнице.

2024. године у складу са својим могућностима ЈУ „ТОГД“ је у сарадњи са АД „Комуналац“ помагала на уређењу, кошењу, чишћењу и одржавању излетишта **„Патковача“**, на којем се у току љета одржава одређени број манифестација.

Приједлог да календеровачки сир буде уврштен на листу поднијели су у октобру прошле године Истраживачки центар “Искон”, Туристичка организација града Дервента и Музеј града Добоја. Сви подаци о настанку, саставу, поступку израде и историјату производње овог сира налазе се у књизи „Календеровачки масни сир”, која је као главни документ приложена уз приједлог. Министарство просвјете и културе дало је сагласност Музеју Републике Српске да на листу уврсти ово гастрономско добро Дервенте у априлу ове године уз образложење да овај сир спада у аутохтоне прехрамбене производе у Републици Српској и БиХ, те да његова вишедеценијска производња у континуитету траје до данашњих дана.

**ОРГАНИЗАЦИЈА МАНИФЕСТАЦИЈА**

Узимајући у обзир значај туристичких манифестација за промоцију туристичких вриједности града Дервента, Туристичка организација је у току 2024. године организовала своје традиционалне манифестације, осмислила и организовала нове догађаје и подржала дешавања која значајно доприносе промоцији туризма на подручју града Дервента.

„Туристичка организација града Дервента“ је у току 2024. године учествовала у активностима припремања и одржавања манифестација у нашем граду кроз:

дизајнирање и израду промотивног материјала, обогаћивање садржаја, подршку и учешће у организацији, обезбјеђивању дијела награда, те рекламирању и промоцији дешавања као што су: **9. јануар – Дан Републике Српске, 14. јануар - Православна Нова година, 19. април – Дан ослобођења Дервенте, Ликовна колонија „Патковача 2024“, „Дервентска шакалијада“, „Дервентски вашар“, „Илиндански пјеснички сусрети“, Турнир у уличној кошарци, Међународни турнир у одбојци на пијеску „Дервента опен“ и низ других спортских турнира.**

ЈУ„Туристичка организација града Дервента“ радила је на организацији и реализацији манифестација:

* **Друга улична трка кроз Дервенту „Дервента 2024.“** организована је заједно са Атлетским клубом „Дервента“. Манифестација је одржана у самом центру града, на Тргу ослобођења и окупила је више од 500 учесника различитих категорија из РС, Федерације БиХ, Црне Горе и Србије. На овај начин смо након 30 година оживјели традицију одржавања уличних трка у Дервенти, које су биле актуелне осамдесетих година. Трка је уврштена у календаре атлетских савеза РС и БиХ и европског савеза, што ју је подигло на виши ниво.
* **„Конференција беба Дервента 2024. године“** је одржана 28.06.2024. године на Тргу ослобођења. Ове године се за учешће пријавило 60 беба од укупно 213 рођених. Покровитељ манифестације је као и протеклих година било Министарство породице, омладине и спорта и Град Дервента. Град Дервента, ЈУ „ТОГД“ и велики број спонзора, пријатеља беба обезбиједили су богате поклоне за трочлано предсједништво беба и све учеснике.
* **Ликовна колонија „Патковача“** – манифестација која се већ традиционално преко 20. година одржава у јулу мјесецу на градској плажи – Патковача у организацији УЛИКС-а и ЈУ „ТОГД“. Колонија је међународног карактера и окупља учеснике из неколико земаља окружења. Ове године у склопу колоније организовано је отварање колоније и „Абонос Арт галерије“ у просторијама ЈУ „ТОГД“ и испред зграде. Том приликом направљена је изложба слика насталих уназад 20 година на колонији и изложба експоната од абоноса, рад академског умјетника Саше Богдана.
* **Турнир у одбојци на пијеску „Derventa open“ –** ове године ЈУ „ТОГД“ учествовала је у организацији овог међународног спортског догађаја који се одржава у Дервенти прве седмице у мјесецу јулу. Организатор овог турнира је Одбојкашки клуб „Дервента“. Овом приликом обезбиједили смо поклоне за побједнике турнира.
* **„3х3“ баскет фест –** ЈУ„ТОГД“ се кроз промотивне активности укључила у организацију овог међународног спортског догађаја који се традиционално већ годинама одржава у мјесецу јулу у Дервенти, на Тргу ослобођења. Овом приликом обезбиједили смо дио поклона за учеснике турнира.
* **Међународни пјеснички сусрети „Прљача“** – манифестација чији је организатор СКК „Вихор“ Дервента ове године се одржала 22. пут по реду. Судјеловало је преко 60 пјесника из БИХ, Црне Горе, Хрватске, Србије, Сјеверне Македоније, Швајцарске, Бугарске и Македоније. ЈУ „ТОГД“ је и овој манифестацији дала свој допринос кроз подршку и награде пјесницима учесницима.
* **„Великогоспојински сабор“**

је назив за низ манифестација које се дешавају за вријеме Велике Госпојине – Крсне славе и Дана града Дервента. У оквиру Великогоспојинског сабора тадиционално се одржава низ манифестација од којих је најстарија и најмасовнија „Дервентски вашар“. Поред вашара одржава се: Сајам привреде и туризма, Вашарски куп у риболову, Штрапаријада, Моторијада, Збор код старе цркве, Дервентска улица у оквиру Дервентског вашара и друге. ЈУ „Туристичка организација града Дервента“ у оквиру сабора расписује и конкурс за најљепши славски колач. На конкурс се у 2024. години пријавило 20 домаћица. Све учеснице су симболично награђене док су најуспјешније награђене вриједним наградама. Великогоспојински сабор се из године у годину обогаћује разним садржајима и активностима.

* **Дервентски вашар –** у оквиру 173.Дервентског вашара ЈУ „ТОГД“ је у циљу обогаћивања понуде и промоције домаћих произвођача други пут организовалаиздвојени диоподназивом **Дервентска улица,** гдје су се представиле дервентске занатлије, рукотворци и умјетници.
* Заједно са Народном библиотеком и Културно-умјетничким друштвима из Дервенте организован је **Народни збор** - отварање вашара испред старе цркве у Српској вароши са богатим културно-умјетничким програмом.
* **Трећа дервентска штрапаријада –** је манифестација новијег датума која окупља велики број љубитеља коња . Организатор је коњички клуб „Соко Сиви“ из Дервенте. У оквиру Штрапаријаде буде организована и изложба коња. ЈУ „ТОГД“ пружа подршку овој манифестацији у складу са својим могућностима. Ове године је окупила око 300 грла. Осим земaља региона учествовали су и гости из Бугарске и Румуније тако да је ово једина штрапаријада међународног карактера.
* **ТВ емисија „Караван“**

Током тросатне емисије представљени су привредни, туристички и културни потенцијали града. За снимање ТВ емисије „РТРС- ов ТВ Караван“ Туристичка организација је уступила своја основна средства за декорацију Трга Ослобођења гдје се емисија снимала и координисала међу учесницима.

* **„Розе октобар“** – је манифестација која се одржава широм свијета у знак борбе против карцинома дојке и подршке обољелим од ове болести. ЈУ „ТОГД“ се прикључила и ове године обиљежавању розе октобра под стандардним мотом „Буди храбра – прегледај се“. Подршку овој активности дала је Градска управа, велики број дервентских привредника, угоститеља, удружења, школских установа и појединаца који су се на слоган „Буди храбра – прегледај се“ одазвали са слоганом „И ми смо подршка“.

Овај дан је обиљежен разноврсним активностима попут сада већ традиционалне шетње у природу са ученицима средњих и основних школа. Организована је и улична трка кроз Жељезничку улицу којој се одазвало преко 200 такмичара. Трка је одржана под слоганом „Мала трка за велику ствар“, а новац од котизације уплаћен је у хуманитарне сврхе – за куповину једног од апарата у Дому здравља Дервента.

* **Дервентске зимске вечери** – Други пут у организацији ЈУ „ТОГД“ организована је и одржана манифестација везана за новогодишње празнике. Манифестација је трајала четири вечери. Прве три вечери у цињу афирмације домаћих појединаца и бендова представили су се дервентски музичари и хорови, а на Тргу ослобођења дервентски рукотворци су имали прилику да се промовишу бесплатно на штандовима које им је омогућила ЈУ „ТОГД“. Задњу вече гостовао је рок бенд „Регина“. У току дана ове манифестације одржани су ученички базари као и хуманитарни базар КСС „Царица Милица“.

ЈУ „ТОГД“ је на разне начине подржала још низ манифестација спортских клубова, удружења грађана и образовних установа (Босиљковање, Дан ослобођења Дервенте у Другом свјетском рату, Фишијада, Шакалијада, Годишњи концерт СКУД-а и друге)

**ПОСЈЕТЕ ГРУПА И ПОЈЕДИНАЦА**

ЈУ „Туристичка организација града Дервента“ је град промовисала на многобројним сајмовима туризма и изложбама што је за резултат имало долазак појединаца и група посјетиоца. У 2024. години имали смо неколико групних посјета и више појединачних.

Од групних посјета, треба поменути посјету ученика београдске Техничке школе за дизајн коже. Том приликом ученици су у склопу екскурзије посјетили Народну библиотеку „Бранко Радичевић“, храм Успења пресвете Богородице и манастир у Доњој Бишњи. Циљ и јесте да се наш град уврсти у понуду ученичких излета и екскурзија и других врста посјета, те да се на тај начин оствари више оваквих посјета.

У току 2024. године установа је дочекала већи број телевизијских екипа и организовала снимање емисија о потенцијалима у граду и околини.

Највише посјетилаца и даље привлаче спортске и културне манифестације, међу којима је и даље најпосјећенији „Дервентски вашар“. Оваква дешавања међународног карактера попут Турнира у одбојци на пијеску, 3х3 Турнир у уличној кошарци, Турнир у пикаду, Футсал, Босиљковање, Илиндански пјеснички сусрети, Ликовна колонија „Патковача“ из године у годину имају све више учесника из других градова и држава. Кроз ове прилике они постају и посјетоци нашег града. На већи број ноћења у 2024. у односу на 2023. годину утицао је и већи број вишедневних манифестација.

Туристичка органзација је ове године дала велики допринос код организација манифестација и кроз повезивање гостију и пружаоца услуга смјештаја на територији града.

**РЕДОВНЕ АКТИВНОСТИ**

У 2024. години поред обављања послова ради којих је основана (промоција туристичког производа, подстицање и унапређење постојећег и новог туристичког производа, унапређење и развијање свијести о значају туризма, ефектима туризма на цјелокупан привредни систем и унапређења општег боравка туриста и пружања информација туристима) ЈУ „Туристичка организација града Дервента“ је обављала послове који спадају у редовне актвности у току године:

* урађен је План и програм рада, Финансијски план, План јавних набавки, План годишњих одмора, План промотивних активности. У складу са истим се одвијао рад установе у 2024. години;
* урађена је Информација о раду, Извјештај о раду и финансијски извјештај;
* присуствовање и помоћ при организацији великог броја дешавања у граду;
* у складу са Законом настављено је прикупљање статистичких података о кретању и броју туриста, број остварених ноћења као и структури домаћих и страних гостију, земљи одакле долазе и бројне друге параметре које је могуће пратити, за адекватну анализу;
* праћење и помоћ приватним лицима која пружају услуге смјештаја у кућама за одмор, апартманима и собама;
* Израда сувенира и прикупљање етно предмета (ношње, шаргије, фруле двојнице исл.). ЈУ „ТОГД“ располаже са ручно рађеним сувенирима од природних материјала, умјетничким сликама локалних и других аутора, разгледницама са мотивима града, као и различит информативни материјал.

**Активности везане за рад туристичко-информативног центра**

ЈУ „Туристичка организација града Дервента“ у недостатку простора ни у 2024. години није реализовала идеју стварања Туристичко информативног центра као посебно издвојеног дијела установе, те су се активности истог одвијале у постојећим канцеларијама. Углавном су посјетиоци били у прилици да добију све неопходне информације о културним и историјским знаменитостима, манифестацијама, смјештајним капацитетима, угоститељским објектима и њиховој понуди, актуелним дешавањима у граду, као и све друге информације за које су били заинтересовани.

Туристима је доступан штампани рекламни материјал, као и брошура Откриј Дервенту.

Туристи су задовољни понуђеним атракцијама и дешавањима, гастрономском понудом, као и угоститељским услугама. Посјетиоци су заинтересовани за обиласке манастира, Културно-историјског комплекса Детлак, лов и риболов, а замјерке се односе на приступ и одржавање комплекса.

**Активности у области легализације приватног смјештаја**

У току 2024. године настављене су активности Туристичке организације на регистрацији и категоризацији објеката за смјештај. Почетком године објављен је позив свим пружаоцима услуга смјештаја у категорији апартмани, собе за изнајмљивање и куће за одмор да се региструју и на тај начин легализују свој бизнис. Резултат ове активности је повећан број новорегистрованих. Сви поменути пружаоци промовисани су путем сајта ЈУ „ТОГД“. Регистроване су двије куће за одмор ( вила „Бената“ и вила „Една и Неф“, као и апартмани „Вукмировић“и „Трг“. Паушални износ боравишне таксе коју су плаћали *власници ових објеката износио је 15 КМ по лежају на годишњем нивоу. Од 01.01.2025. на* снагу ступа нови Закон о боравишној такси РС

**ЛОКАЛНЕ АКТИВНОСТИ**

ЈУ „ТОГД“ је у току 2024. године наставила сарадњу са другим јавним установама, удружењима и спортским клубовима кроз укључивање у заједничке активности везане за радионице, такмичења и манифестације.

* Организација 6. Дервентске шакалијаде у сарадњи са ЛУ „Мотајица“.
* Учешће у програму Конференције беба и Уличне трке / Атлетски клуб „Дервента“, предшколске и школске установе и волонтерски сервис.
* Организација 1. Дервентске бициклијаде у сарадњи са БК „Дервента“ и Ауто мото савезом.
* Промоције књига, радионице / Народна библиотека „Бранко Радичевић“ и Центар за културу.
* Радионица Васкршњи и Божићни базари/ КСС „Царица Милица“
* Православна Нова година / СКПД „Просвјета.
* Изложба у Дому „Напредак“ – У сусрет Божићу.
* Дан вода / СРД „Укрина“ и АД „Комуналац.
* Дан планете земље / СШЦ „Михајло Пупин“ и ОШ „19. април“.
* Дан ослобођења Дервенте 19. април / СУБНОР / Град Дервента.
* Дервента опен / Одбојкашки клуб „Дервента“.
* 3 х 3 баскет / Кошаркашки клуб „Дервента“.
* .Дервентски вашар / АД Комуналац.
* Збор код старе цркве и Дервентска улица / НБ „Бранко Радичевић“, Стара црква .
* Босиљковање / СКУД „Босиљак“.
* Мотомразеви / Мото клубови из Дервенте.
* Сајам привреде и туризма / ЈУ „Спортска дворана Дервента“.
* Дервентске зимске вечери /дервентски умјетници, КСС „Царица Милица, Средња школа

за стручна занимања, рукотворци и произвођачи здраве хране.

И ове године проширена је сарадња са приватним предузећима из Дервенте која су се укључила у заједнички рад на формирању туристичког производа нашег града. Ту су се поред хотела, мотела и осталих смјештајних и угоситељских капацитета укључили и привредници што је од посебног значаја. Добар примјер је манифестација „Конференција беба 2024. године“ гдје су се поред поклона из Министарства породице, омладине и спорта и Градске управе наши привредници одазвали у великом броју да буду „Пријатељи манифестације“ и учествовали су са вриједним поклонима за бебе. Такође, преко 20 привредника је својим учешћем у симболичној шетњи подржало манифестацију „Розе октобар“, док су предузећа „Амика“ и „Техпро ЦНЦ“ била суорганизатори уличне трке „Мала трка за велику ствар“ такође поводом „Розе октобра“.

У току 2024. Године ЈУ „ТОГД“ је објавила **два наградна конкурса**:

* **Најљепша фотографија у новогодишњем кутку**
* **„Избор најљепшег славског колача“ –** други пут ове године ЈУ „ТОГД“ је организовала овај догађај у оквиру обиљежавања Дана града.

У току редовних активности урађено је годишње фотографисање и снимање на земљи и из ваздуха ради обогаћивања архиве и базе података потенцијала за развој туризма, обилазак излетишта и осталих локација у околини Дервенте у циљу комплетирања података за интернет страницу.

**РЕГИОНАЛНЕ И РЕПУБЛИЧКЕ АКТИВНОСТИ**

Поред сарадње на нивоу регије и локалне заједнице Туристичка организација има добру сарадњу са Министарством трговине и туризма Републике Српске, Туристичком организацијом Републике Српске, Републичким заводом за заштиту културно-историјског и природног насљеђа РС, те са бројним установама, удружењима и приватним предузећима широм РС.

У току 2024. године одржано је више радних састанака и посјета на регионалном нивоу у циљу промоције регије: сајмови, конференције, радионице и обуке.

ЈУ „ТОГД“ је узела учешће у следећем:

* „Interreg – IPA CBC“ семинар на тему прекограничне сарадње Хрватска, БиХ и Црна Гора) одржан у Бања Луци,
* Сајмови туризма : Београд, Нови Сад, Бијељина, Б. Лука, Модрича, Брод,
* Учествовали у манифестацијама: Гастро фест на Озрену „Сачијада“, Гастро фест „Бардача“ у Српцу,
* Обиљежавање Свјетског дана туризма у Требињу.

Министарству трговине и туризма достављени су извјештаји о раду Јавне установе, боравишној такси, провођењу Стратегије развоја туризма РС, а Туристичкој организацији РС достављени извјештаји о уређености појединих дестинација, календар манифестација и друго.

Достављене су информације о плановима за 2025. годину и стању туристичке сигнализације као и стању у руралном туризму на подручју града Дервента.

Кандидовање пројеката по расписаним јавним позивима надлежних институција у својству носиоца, као и партнера на пројектима.

**ОРГАНИЗАЦИОНИ УСЛОВИ РЕАЛИЗАЦИЈЕ ПРОГРАМА У ИЗВЈЕШТАЈНОМ ПЕРИОДУ:**

„Туристичку организацију“ основала је Скупштина Града Дервента, а њену управу чине Управни одбор и директор. Туристичка организација је у 2024. години имала четири запослена: директор, стручни сарадник за туризам, административно-технички радник и оперативно-технички радник. Административно-технички радник је био запослен на одређено вријеме.

**ПРОСТОРНИ И ТЕХНИЧКИ УСЛОВИ РЕАЛИЗАЦИЈЕ ПРОГРАМА У ИЗВЈЕШТАЈНОМ ПЕРИОДУ:**

Јавна установа „Туристичка организација града Дервента“ смјештена је у двије канцеларије на првом спрату зграде некадашњег Војног одсјека на Харману у улици Браће Југовића број 1.

Планирана је израда сувенирнице и изложбеног простора у приземљу постојећег објекта или на некој атрактивнијој локацији

Туристичка организација располаже са једним бројем сувенира од дрвета, сувенира са мотивима дервентског веза, народне ношње дервентског краја, традиционалних музичких инструмената и слика који чекају на простор у коме би били изложени.

У току 2024. године уређене су канцеларије, тоалет и заједнички простор у згради који је предвиђен за изложбени простор. У ходнику је направљена поставка слика и скулптура под називом „Аbonos Art Galery“ насталих на ликовним колонијама „Патковача“ уназад 20 година.

Гријање просторија се врши електричном енергијом. Јавна установа посједује три лап-топа, један рачунар, штампач, мултифункционални уређај, телевизор, ламинатор и друге уређаје потребне за рад установе.

За одржавање манифестација установа посједује алуминијумску бину, 10 дрвених тезги, татами под 5х5 метара, носаче за банере, носаче за заставе, заставе и друга средства.

За повремено одржавање излетишта и других површина за потребе манифестација користи се тример и остали алати за уређење и кошење. За прављење сувенира и обраду дрвета користе се машине и алати прилагођени тој намјени.

**ПЛАНИРАНЕ И РЕАЛИЗОВАНЕ АКТИВНОСТИ У ИЗВЈЕШТАЈНОМ ПЕРИОДУ:**

Од пројеката планираних Планом и Програмом за 2024. годину реализовани су следећи:

* Заштита ријеке Укрине – Дан вода, Дан Планете, Ликовна колонија,
* Конференција беба – подршка наталитету,
* Учешће у изради књиге „Српска народна ношња Дервентског краја“,
* Промоције књиге „Српска народна ношња Дервентског краја,
* Валоризација, очување и заштита природног и културног насљеђа Дервенте,
* Припрема и суорганизација дијела манифестационих активности,
* Аплицирање пројеката на Јавне позиве и припрема нових приједлога,
* „Сувенири Дервенте“ ( абоносне фигуре и мoтиви са ношње),
* Израда промотивно-пропагандних материјала
* Друга фаза изградње видиковца и едукативне пјешачке стазе на Бабином Брду.

**ПРЕПОРУКЕ ЗА УНАПРЕЂЕЊЕ РАДА ПРЕДУЗЕЋА/УСТАНОВЕ :**

Туризам као грана привреде на подручју града Дервента захтијева веће мјере подстицаја као и средстава за финансирање одређених активности до момента када ће ова дјелатност бити развијена толико да има сопствена средства за финансирање.

За рад „Туристичке организације“ су неопходни бољи просторно – технички услови, као и заједничко укључивање институција и самих грађана, како би допринијели развоју и унапређењу туризма на подручју града.

Просторије у којима је смјештена „Туристичка организација“ су дјелимично прилагођене облику пословања. Због недостатка простора за смјештај основних средстава (бина, сувенири, материјал за манифестације, декорације) користе се заједничке просторије – ходник, што није одговарајући простор за ту намјену.

Неопходно је реализовати пројекте предвиђене стратешким републичким и локалним документима.

У функцији повећања прихода од боравишне таксе, неопходна је и већа ангажованост тржишне инспекције. У наредном периоду могуће је очекивати да ће већу шансу за развој имати домаћи туризам са све већим акцентом на рурални вид туризма и одмор у природи генерално. У току прве половине 2024. године регистрована су два нова објекта за пружање услуга у руралном подручју а очекује се још јер постоје заинтересовани субјекти.

**ИЗВЈЕШТАЈ О РАДУ УПРАВНОГ ОДБОРА УСТАНОВЕ**

2024. године одржано је 5 сједница Управног одбора ЈУ „ТОГД“, који је радио у саставу: Предсједник Тања Билић и чланови Младен Новић и Горан Вукичевић.

**1. Сједница Управног одбора ЈУ „ТОГД“, одржана 12.01.2024.године**

Дневни ред:

1. Усвајање Записника са претходне Сједнице Управног одбора;

2. Рјешење о формирању привремене комисије за расходовање неупотребљивих основних средстава у ЈУ „ТОГД“;

3. Приједлог за отпис и процјену вриједности од 14.02.2023. године;

4. Законска измјена најниже плате у РС – усклађивање;

5. Разматрање Плана јавних набавки

6.. Разно.

1. **Сједница Управног одбора ЈУ „ТОГД“, одржана 14.02.2024. године**

Дневни ред:

1. Усвајање Записника са претходне Сједнице Управног одбора;
2. Одлука о усвајању збирног извјештаја о попису за 2023. годину
3. Разно
4. **Сједница Управног одбора, одржана 26.02.2024. године :**

Дневни ред:

1. Усвајање записник са претходне сједнице УО ЈУ „ТОГД“;
2. Разматрање и усвајање Извјештаја о раду за период 01.01.-31.12.2023. године;
3. Разматрање и усвајање Годишњег финансијског извјештаја од 01.01.-31.12.2023. г.
4. Одлука о висини топлог оброка;
5. Информација о утрошку боравишне таксе;
6. План годишњих одмора за 2024. годину;
7. Разно

**4.Сједница Управног одбора, одржана 12.07.2024. године**

Дневни ред:

1. Усвајање записника са предходне сједнице УО;
2. Упознавање са активностима ЈУ „ТОГД“ у првој половини 2024. године;
3. Одлука о усвајању Информације о раду за период 01.01. – 30.06.2024. године
4. Разматрање буџетског захтјева за 2025. годину
5. Извјештај о боравишној такси
6. Разно

**5.Сједница Управног одбора, одржана 25.11.2024. године**

Дневни ред

1. Усвајање Записника са претходне Сједнице Управног одбора;

2. План и програм рада за 2024. годину

3. Финансијски план за 2024. годину

4. Разно.

Директор: Предсједник УО:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_