**РЕПУБЛИКА СРПСКА**

**ГРАД ДЕРВЕНТА**

**ГРАДОНАЧЕЛНИК – ГРАДСКА УПРАВА**

**ОДЈЕЉЕЊЕ ЗА ПРИВРЕДУ И**

**ДРУШТВЕНЕ ДЈЕЛАТНОСТИ**

Трг ослобођења бб, 74400 Дервента, Тел: ++387 53 315 161, Факс: ++387 53 315 184 e-mail: derv.pri@gmail.com

***П ЛА Н***

***КОРИШЋЕЊА СРЕДСТАВА ЗА ПОДСТИЦАЊЕ РАЗВОЈА ПОЉОПРИВРЕДЕ И СЕЛА НА ПОДРУЧЈУ ГРАДА ДЕРВЕНТА ЗА 2025. ГОДИНУ***

Дервента, април 2025. године

На основу члана 39. став 2. тачка 5. Закона о локалној самоуправи ( „Службени гласник Републике Српске“, број 97/16, 36/19 и 61/21), члана 37. став 2. тачка 5. Статута града Дервента („Службени гласник града Дервента“, број: 6/21, 20/21 и 10/22), члана 22. Закона о пољопривреди („Службени гласник Републике Српске“, број: 70/06, 20/07, 86/07 и 71/09 ), Скупштина Града Дервента, на \_\_ сједници одржаној \_\_\_\_\_ 2025. године , доноси

**П Л А Н**

**коришћења средстава за подстицање развоја пољопривреде и села на подручју града Дервента за 2025. годину**

Члан 1.

(1) Овим Планом утврђује се предмет подстицаја, износ новчаних средстава по ставкама, извори и начин додјеле средстава усмјерених за подстицање развоја пољопривреде и села као и спровођење надзора над утрошком истих.

(2) Средства ће се усмјеравати физичким лицима и другим субјектима ( у даљем тексту „корисници подстицаја“), који се баве пољопривредном производњом или доприносе њеном развоју.

(3) Средства за подстицај развоја пољопривреде и села обезбјеђују се из средстава буџета Града, са ставке „Расходи за подстицај развоја пољопривреде и села“, у укупном износу од 490.000,00 КМ.

Члан 2.

Средства обезбјеђена овим Планом користиће се за:

**(1) Подршка текућој производњи** – којаима за циљповећање обима и продуктивности пољопривредне производње.

* 1. **директна подршка сточарској производњи -** планиран износ до385.000,00 КМ, и то за:

1.подстицај за приплодну стоку,

2.подстицај за производњу млијека ( музна грла),

3. подстицај за производњу меса,

4.подстицај пчеларској производњи,

5.подстицај специфичној врсти пољопривредне производње,

6.подстицај за узгој и производњу рибе.

**2) директна подршка биљној производњи-** планиран износ до40.000,00 КМ, и то

за:

1. подстицај за љековито, ароматично, зачинско и индустријско биље и

хељду,

2. подстицај за производњу поврћа и цвијећа у затвореним просторима и

на отвореном,

3. подстицај за органску производњу.

**(2) Подршка дугорочном развоју**- односи се на инвестиције на пољопривредним газдинствима - планиран износ до 30.000,00 КМ**,** и то за:

1) инвестиције у биљној производњи – изградња стакленика и пластеника,

2) подизање вишегодишњих засада,

3) набавка производно- технолошке опреме.

**(3) Коришћење средстава од накнаде за промјену намјене пољопривредног земљишта, закупа и концесионе накнаде за коришћење пољопривредног земљишта у својини Републике Српске –** планиран износ до 10.000,00 КМ, и то за:

1) За поправку и побољшање плодности земљишта путем калцификације,

2) Испитивање плодности земљишта,

3) За спровођење поступка додјеле пољопривредног земљишта у својини Републике Српске у закуп.

**(4) Подстицање организованих облика пољопривредних произвођача и организација у служби пољопривредне производње -** планиран износ до 15.000.00 КМ.

**(5) Подршка суфинансирању пројеката у пољопривреди** - планиран износ до 10.000,00 КМ.

Члан 3.

(1) Средства за подстицај развоја пољопривреде и села додјељиваће се на основу Правилника о начину и условима расподјеле новчаних подстицаја за развој пољопривреде и села на подручју града Дервента за текућу годину ( у даљем тексту „ Правилник“) који ће донијети Градоначелник.

(2) Правилником ће се прописати услови које морају испунити корисници подстицаја за остваривање права на новчане подстицаје, максимални износ подстицајних средстава који може бити додјељен по врстама подстицаја и корисницима подстицаја, потребна документација, намјена новчаних средстава на основу Плана коришћења средстава за подстицање развоја пољопривреде и села на подручју Града Дервента за 2025. годину и критеријуми по којима се наведена средстава додјељују.

(3) Висина подстицајних средстава и исплата новчаних средстава за подстицајна средства утврђује се након обраде и обрачуна приспјелих захтјева, планираним средствима по појединим ставкама подстицаја, као и динамиком пуњења буџета за текућу годину.

(4) Уколико се средства по појединим ставкама подстицаја не утроше у цјелости, градоначелник може, својом одлуком, реалоцирати нераспоређена средстава на друге ставке предвиђене Планом.

(5) Градоначелник ће именовати Комисију која ће утврђивати испуњеност критеријума у сваком појединачном случају.

Члан 4.

Контролу утрошка одобрених средстава и процјену резултата континуирано ће вршити Одјељење за привреду и друштвене дјелатности.

Члан 5.

Овај План ступа на снагу осмог дана од дана објављивања у „Службеном гласнику града Дервента“.

СКУПШТИНА ГРАДА ДЕРВЕНТА

Број: \_\_\_\_\_\_\_\_\_\_\_\_\_ ПРЕДСЈЕДНИК

Датум: \_\_\_\_\_\_\_\_\_\_ 2025. године СКУПШТИНЕ ГРАДА

Синиша Јефтић

Образложење

Правни основ за доношење Плана

Правни основ за доношење овог Плана садржан је у члану 39. став 2. тачка 5. Закона о локалној самоуправи ( „Службени гласник Републике Српске“, број 97/16, 36/19 и 61/21) и члану 37. став 2. тачка 5. Статута града Дервента („Службени гласник града Дервента“, број: 6/21, 20/21 и 10/22) гдје је прописано да Скупштина јединице локалне самоуправе доноси планове и програме развоја јединице локалне самоуправе, план локалног економског развоја, план инвестирања и план капиталних улагања.

Чланом 22. став 1. Закона о пољопривреди („Службени гласник Републике Српске“, број: 70/06, 20/07, 86/07 и 71/09), прописано је да јединице локалне самоуправе могу прописати додатне мјере структурне политике за своја подручја у складу са пољопривредном стратегијом.

Ставом 2. истог члана прописано је да се новчане подршке из става 1. обезбјеђују у буџетима јединица локалне самоуправе.

Разлози за доношење Плана

Обзиром да је Скупштина Града Дервента донијела Одлуку о усвајању буџета Града Дервента за 2025. годину ( „Службени гласник Града Дервента“, број: 18/24), као и чињеницу да има усвојену Стратегију развоја општине Дервента од 2018-2025. године, створени су услови за доношење овог Плана.

Финансијска средства

План коришћења средстава за подстицање развоја пољопривреде и села на подручју Града Дервента за 2025. годину, реализује се из буџета Града Дервента за 2025. годину са буџетске позиције 414100 „Расходи за подстицај развоја пољопривреде и села“ у предложеном износу од 490.000,00 КМ.

ОБРАЂИВАЧ ПРЕДЛАГАЧ

Одјељење за привреду и ГРАДОНАЧЕЛНИК

друштвене дјелатности

Игор Жунић