На основу члана 4. тачка 2. Закона о министарским, владиним и другим именовањима Републике Српске („Службени гласник Републике Српске“, број 41/03), члана 18. став 2. и 3а. Закона о систему јавних служби („Службени гласник Републике Српске“, број: 68/07, 109/12 и 44/16), члана 87. став 1. Закона о социјалној заштити („Службени гласник Републике Српске“, број: 37/12, 90/16, 94/19 и 42/20 – Уредба и 36/22), члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 37. став 2. тачка 33. Статута Града Дервента („Службени гласник града Дервента“, број: 6/21, 20/21 и 10/22), Скупштина града Дервента на 6. сједници, одржаној \_\_. априла 2025. године, донијела је

Р Ј Е Ш Е Њ Е

о именовању вршиоца дужности директора Јавне установе

„Центар за социјални рад Дервента“ Дервента

1. Бранимир Ђекић, дипломирани правник, именује се за вршиоца дужности директора Јавне установе „Центар за социјални рад Дервента“ Дервента, са 11.04.2025. године, на период од највише два (2) мјесеца.
2. Ово рјешење ступа на снагу даном доношења, а објавиће се у „Службеном гласнику града Дервента“.

О б р а з л о ж е њ е

Скупштина града Дервента, на 6. сједници, одржаној \_\_ априла 2025. године, донијела је Рјешење о разрјешењу Маје Поповић дужности директора Јавне установе „Центар за социјални рад Дервента“ Дервента, због подношења неопозиве оставке.

С обзиром да је Маја Поповић разријешена дужности директора, до именовања директора ове јавне установе и провођења поступка по Јавном конкурсу за избор и именовање директора Јавне установе „Центар за социјални рад Дервента“ Дервента који ће расписати Скупштина града Дервента, потребно је именовати вршиоца дужности директора Јавне установе „Центар за социјални рад Дервента“ Дервента.

Комисија за избор и именовање Скупштине града Дервента на 8. сједници одржаној 31. марта 2025. године, разматрала је приједлог кандидата за вршиоца дужности директора Јавне установе „Центар за социјални рад Дервента“ Дервента и на приједлог предсједника Комисије за избор и именовање да се за директора Јавне установе „Центар за социјални рад Дервента“ Дервента именује Бранимир Ђекић, дипломирани правник, који испуњава опште и посебне услове за именовање, на основу члана 54. Пословника о раду Скупштине града Дервента („Службени гласник града Дервента“, број: 24/21 и 18/22), утврдила Приједлог рјешења као у диспозитиву и предложила Скупштини града доношење рјешења као у диспозитиву.

ПРАВНА ПОУКА: Ово рјешење је коначно и против њега се не може изјавити жалба, али се може тужбом покренути управни спор пред Окружним судом у Добоју, у року од 30 дана од дана пријема овог рјешења.

СКУПШТИНА ГРАДА ДЕРВЕНТА

Број: 01-111-\_\_­­­/25 ПРЕДСЈЕДНИК

Датум: \_\_. априла 2025. године СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ:

Одјељење за општу управу Комисија за избор и именовање