На основу члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16), члана 87. став 1. Закона о социјалној заштити („Службени гласник Републике Српске“, број: 37/12, 90/16, 94/19, 42/20-др. уредба и 36/22), члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 37. став 2. тачка 33. Статута Града Дервента („Службени гласник града Дервента“, број: 6/21, 20/21 и 10/22), Скупштина града Дервента на 6. сједници, одржанoј \_\_ априла 2025. године, донијела је

Р Ј Е Ш Е Њ Е

о разрјешењу директора Јавне установе „Центар за социјални рад Дервента“ Дервента

1. Маја Поповић, разрјешава се дужности директора Јавне установе „Центар за социјални рад Дервента“ Дервента, са \_\_\_\_\_\_ 2025. године, због подношења неопозиве оставке.
2. Ово рјешење ступа на снагу даном доношења, а објавиће се у „Службеном гласнику града Дервента“.

О б р а з л о ж е њ е

Маја Поповић именована је за директора Јавне установе „Центар за социјални рад Дервента“ Дервента, Рјешењем Скупштине општине Дервента број: 01-111-54/24 од 21. августа 2024. године на мандат од четири године.

Маја Поповић је 18.03.2025. године писаним актом поднијела неопозиву оставку на мјесто директора Јавне установе „Центар за социјални рад Дервента“, Дервента.

Комисија за избор и именовање Скупштине града Дервента, на 8. сједници одржаној 31. марта 2025. године, разматрала је неопозиву оставку коју је писаним актом од 18.03. 2025. године поднијела Маја Поповић и у складу са својим овлашћењима утврђеним чланом 54. Пословника о раду Скупштине града Дервента („Службени гласник града Дервента“, број: 24/21 и 18/22), једногласно утврдила Приједлог рјешења о разрјешењу Маје Поповић дужности директора Јавне установе „Центар за социјални рад“ Дервента, због подношења неопозиве оставке и предложила Скупштини града Дервента доношење рјешења као у диспозитиву.

На основу наведеног Скупштина града Дервента на 6. сједници, одржаној \_\_\_\_\_\_\_ 2025. године, донијела је Рјешење као у диспозитиву.

ПРАВНА ПОУКА: Ово рјешење је коначно и против њега се не може уложити жалба, али се може покренути управни спор пред Окружним судом у Добоју у року од 30 дана од дана пријема овог рјешења.

СКУПШТИНА ГРАДА ДЕРВЕНТА

Број: 01-111-\_\_\_/25 ПРЕДСЈЕДНИК

Датум: \_\_\_\_\_\_\_\_\_\_ 2025. године СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ:

Одјељење за општу управу Комисија за избор и именовање