На основу члана 8. Закона о министарским, владиним и другим именовањима Републике Српске („Службени гласник Републике Српске“, број 41/03), члана 87. став 1. Закона о социјалној заштити („Службени гласник Републике Српске“, број 37/12, 90/16, 42/20 – Уредба и 36/22), члана 20. Статута Јавне установе „Центар за социјални рад Дервента“ Дервента број: 01-052-479/24 од 24.03.2025. године и члана 1. Одлуке о расписивању поновног Јавног конкурса за избор и именовање директора Јавне установе „Центар за социјални рад Дервента“ Дервента („Службени гласник града Дервента“, број\_\_/25), Скупштина града Дервента расписује

**Ј А В Н И К О Н К У Р С**

**за избор и именовање директора Јавне установе**

**„Центар за социјални рад Дервента“ Дервента**

I Скупштина града Дервента расписује Јавни конкурс за избор и именовање директора Јавне установе „Центар за социјални рад Дервента“ Дервента.

II Опис послова директора:

Директор јавне установе: организује и води пословање Установе, зaступа Установу, стара се о законитости рада и одговара за законитост рада Установе, обавља све друге послове утврђене законом, оснивачким актом и Статутом, а нарочито: ради на утврђивању приједлога програма рада и плана потребних финансијских средстава за реализацију тог програма и одговоран је за спровођење програма и плана, извршава одлуке Управног одбора, подноси извјештај о раду и резултатима рада оснивачу, наредбодавац је за извршење и реализацију финансијског плана, доноси Правилник о унутрашњој организацији и систематизацији радних мјеста уз сагласност Градоначелника, као и друга општа акта, именује комисије и радна тијела у складу са потребама и утврђује задатке и услове рада истих, именује замјеника директора, доноси одлуке, рјешења, упутства, везано за пословање и рад Установе, обавља и друге послове који су му стављени у надлежност законом, Статутом и другим општим актима.

III Мандат

Директор Јавне установе „Центар за социјални рад Дервентa“ Дервента, именује се на период од четири (4) године, уз претходну сагласност надлежног Министарства и уз могућност поновног избора.

IV Општи и посебни услови за кандидате

а) Општи услови за кандидате су:

- да je држављанин Републике Српске, БиХ,

- да је старији од 18 година,

* да има општу здравствену способност,
* да није отпуштен из државне службе на било којем нивоу власти у БиХ (било на нивоу државе или ентитета) као резултат дисциплинске мјере на било којем нивоу власти у Републици Српској у периоду од три године прије дана објављивања упражњене позиције,
* да није осуђиван за кривично дјело на безусловну казну затвора од најмање шест мјесеци или за кажњива дјела која га чине неподобним за обављање послова директора,
* да не служи казну изречену од Међународног суда за бившу Југославију и да није под оптужницом тог суда, а да се није повиновао налогу да се појави пред Судом (Члан IX 1. Устава БиХ).

б) Посебни услови и критеријуми за кандидате су:

- ВСС – лица која су стекла образовање првог циклуса у трајању од најмање три, а највише четири године и врједнују се са најмање 180, односно 240 ECTS бодова: дипломирани социјални радник, дипломирани правник, дипломирани психолог, дипломирани социолог, дипломирани специјални педагог, дипломирани дефектолог (дипломирани специјални едукатор и рехабилитатор), менаџер социјалне политике и социјалне заштите, дипломирани педагог, као и лица која имају високу спрему економских усмјерења,

* најмање пет (5) година радног искуства у струци и
* положен стручни испит за рад у органима управе.

Под радним искуством у струци од најмање пет (5) година подразумијева се радно искуство на пословима потребне стручне спреме након стицања степена стручне спреме из алинеје 1. ове подтачке.

V Потребна документа

Уз пријаву на конкурс кандидати су дужни доставити доказе о испуњавању општих и посебних услова :

- овјерену копију дипломе,

- увјерење о држављанству,

- извод из матичне књиге рођених,

- доказ о положеном стручном испиту за рад у управи,

- доказ о радном искуству у струци,

- биографију о кретању у служби,

- потписане и овјерене изјаве о испуњавању услова из поглавља IV, под а) алинеје 4. 5. и 6. овог конкурса,

- потписана и овјерена изјава о непостојању сукоба интереса из поглавља Ⅵ овог конкурса,

- увјерење о општој здравственој способности (кандидат који буде изабран доставиће накнадно),

- кандидати могу приложити и друга документа којима доказују испуњавање потребних услова.

Документа којима се доказује испуњавање општих и посебних услова достављају се у оригиналу или овјереној фотокопији, а документа из поглавља IV под а) алинеја 4. 5. и 6. и поглавља Ⅵ, не могу бити старија од шест мјесеци од дана издавања.

Са свим кандидатима који уђу у ужи избор, Комисија за избор ће обавити интервју, о чему ће кандидати бити благовремено обавијештени.

VI Сукоб интереса

Кандидати не могу обављати дужности, активности или бити на положају који доводи до сукоба интереса, како је прописано одредбама Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14 и 90/23), Закона о министарским, владиним и другим именовањима Републике Српске („Службени гласник Републике Српске“, број 41/03), као и другим законима који регулишу сукоб интереса и неспојивости функција.

Кандидати не могу бити лица која су на функцији у политичкој странци.

VII Рок за подношење пријава је 15 дана од дана посљедњег објављивања конкурса у једном о јавних гласила из поглавља IX овог конкурса.

VIII Непотпуне и неблаговремене пријаве неће се разматрати.

Пријаве са потребним документима могу се доставити лично у шалтер салу Градске управе Дервента или путем поште на адресу: Скупштина града Дервента, Трг ослобођења број 3, 74400 Дервента, посебно са назнаком „Комисија за избор по јавном конкурсу за именовања у Јавној установи „Центар за социјални рад Дервента“, Дервента.

IX Јавни конкурс ће бити објављен у „Службеном гласнику Републике Српске“, дневном листу „ГЛАС СРПСКЕ“ и „Дервентском листу“.

СКУПШТИНА ГРАДА ДЕРВЕНТА

Број: ПРЕДСЈЕДНИК

Датум: СКУПШТИНЕ ГРАДА

Синиша Јефтић